شه‌فه‌ق نيوز/ ده‌سڵاته‌يل نيوزله‌ندى ئاشكراى بيسه‌روشوون و زه‌خمداربوين چه‌ن كه‌سيگ كردن له‌ ئه‌نجام ته‌قينه‌وه‌ى گڕكانيگ له‌ دويرگه‌ى"وايت ئايلند" له‌ نزيك كناراوه‌يل خوه‌رهه‌ڵات وڵاته‌گه‌.
له‌ى باوه‌ته‌و، جاسيندا ئارديرن سه‌رۆك وه‌زيره‌يل نيوزله‌ندا له‌ لێدوانيگ ته‌له‌فزيۆنى وت: نزيكه‌ى 100 كه‌س له‌و دويرگه‌ و ده‌ورگردى بوينه‌ له‌و وه‌خته‌ ئه‌و گڕكانه‌ ته‌قيه‌و بڕيگ له‌ليان بيسه‌روشوون و ئاماژه‌يش وه‌ ئه‌گه‌ره‌يل ئه‌وه‌ كرد فريه‌يگ له‌و كه‌سه‌يله‌ له‌و ناوچه‌ گه‌شتيار بوينه‌.
جى باسه‌، وه‌گووره‌ى زانياريه‌يل ده‌زگاى ئامار جيلۆجى نيوزله‌ندى، ته‌قينه‌وه‌ى ئه‌و گڕكانه‌ له‌ سه‌عات دوو ونيم دوياى نيمه‌ڕوو وه‌ وه‌خت ناوچه‌يى ده‌سوه‌پيكردگه‌.
